als_Latn dik_Latn sag_Latn
Peqinasit do të udhëtojnë në fundjavë në Sarandë për t’u përballur me ekipin e Butrintit në finalen e parë të fazës së tretë për arritjen e synimit të mbijetesës në Kategorinë e Parë. Për mesfushorin e talentuar Emiljan Lluca, kjo është edhe pjesa më e vështirë e sezonit, ndaj ai dhe shokët e tij, duan të japin maksimumin në këto përballje që kanë mbetur. Lluca shprehet për sfidën ndaj Butrintit: “Ky është momenti më delikat në të cilin ka hyrë sezoni për ne. Vetë situata në të cilën ndodhen ekipet e bën tepër të fortë luftën si në krye ashtu edhe tek ekipet që kërkojnë mbijetesën. Për ne çdo ndeshje është një finale tek e cila duhen dhënë maksimumi për të arritur synimin. Na duhet ta pranojmë se tashmë rëndësi ka padyshim grumbullimi i pikëve pa marrë parasysh si paraqitemi në fushën e lojës. Megjithatë, mendoj se prej disa javësh kemi bërë paraqitje dinjitoze dhe rezultatet i kemi kërkuar përmes lojës dhe rasteve të paraqitura në fushën e lojës. Në sfidën e radhës ndaj Butrintit e kemi më se të qartë që përballë kemi një ekip që synon kreun dhe kjo e bën tepër të vështirë situatën. Megjithatë, ne nuk kemi ç’të humbasim. I vetmi synim i yni është që nga fusha e Butrintit të mos dalim të humbur. Shpresoj që të vazhdojmë ecurinë tonë të lojërave, të mira por edhe duke kërkuar rezultatin pozitiv”, ka përfunduar Lluca. Lulzim RESULI
Lluca: Tani fillon më e vështira për Shkumbinin!0
Share.
als_Latn als_Latn eng_Latn